Futbalista roka (Slovensko)

Futbalista roka je ocenenie udeľované od roku 1993 najlepšiemu futbalistovi Slovenska. Od roku 2010 nesie pomenovanie „Cena Jána Popluhára“ .

 História ankety 
Anketa vznikla v roku 1993 z iniciatívy športovej redakcie denníka Pravda, od roku 2002 sa stal jej spoluorganizátorom Slovenský futbalový zväz, ktorý je od roku 2022 jediným organizátorom ankety . Konečné poradie je výsledkom hlasovania futbalových odborníkov, trénerov a novinárov. Súčasťou vyhlasovania ankety sú aj ankety Cena Petra Dubovského, Najlepšia futbalistka SR, Najlepší tréner a Najlepší hráč Fortuna ligy.

Prvým víťazom ankety sa stal Peter Dubovský, vo veku 21 rokov je dodnes najmladším Futbalistom roka v doterajšej histórii. Slávnostné dekorovanie najlepších futbalistov sa konalo 23. decembra 1993 v kongresovej sále hotela Forum v Bratislave, víťaznú trofej, sošku futbalistu, dielo akademického sochára Stanislava Mikuša odovzdal Dubovskému slovenský Futbalista storočia Ján Popluhár . Na počesť tejto legende nášho futbalu nesie od roku 2010 ocenenie pre Futbalistu roka názov Cena Jána Poluhára.

Prvým futbalistom, ktorý dokázal obhájiť prvenstvo v ankete sa stal v roku 1996 Dušan Tittel, o rok neskôr zavŕšil víťazný hetrik. Posledným víťazom pôsobiacim v slovenskej lige bol v roku 2000 Szilárd Németh, hráč Interu Bratislava. V roku 2003 sa prvý krát dostali do najlepšej desiatky výlučne hráči zo zahraničných klubov.

Skvelé výkony v drese Celticu Glasgow vyniesli na prvé miesto v roku 2001 Ľubomíra Moravčíka, ktorý ako jediný vyhral aj anketu Futbalista roka v Česko-Slovensku, vo veku 36 rokov sa stal najstarším víťazom ankety .

Rekordérom ankety je osemnásobný víťaz Marek Hamšík, štyrikrát vyhrali Martin Škrtel a Milan Škriniar. Najväčší bodový rozdiel medzi víťazom ankety a druhým v poradí dosiahol v roku 1999 Vladimír Labant, ktorý predstihol o 186 bodov Ľubomíra Moravčíka. Naopak najtesnejší výsledok sa zrodil v roku 2011, rozdiel medzi Martinom Škrtelom a Marekom Hamšíkom bol len 16 bodov . 

Víťazom ankety viackrát odovzdávali ocenenie osobnosti športového a spoločenského života. Vladimíra Labanta dekorovali v roku 1999 majster sveta 1998 Christian Karembeu a jeho manželka, slovenská topmodelka Adriana Sklenaříková , Marek Mintál si v roku 2005 prevzal trofej z rúk Michela Platiniho, vtedajšieho viceprezidenta FIFA a trojnásobného držiteľa Zlatej lopty .

 Futbalista roka 
Rok<center>1993Peter DubovskýĽubomír MoravčíkĽubomír Luhový<center>1994Vladimír KinderDušan TittelPeter Dubovský<center>1995Dušan TittelLadislav MolnárPeter Dubovský<center>1996Dušan TittelPeter DubovskýJúlius Šimon<center>1997Dušan TittelJozef MajorošTibor Jančula<center>1998Jozef MajorošMiroslav KönigDušan Tittel<center>1999Vladimír LabantĽubomír MoravčíkMiroslav Karhan<center>2000Szilárd NémethStanislav VargaVratislav Greško<center>2001Ľubomír MoravčíkVladimír LabantMiroslav Karhan<center>2002Miroslav KarhanVladimír JanočkoSzilárd Németh<center>2003Vladimír JanočkoSzilárd NémethMarek Mintál<center>2004Marek MintálRóbert VittekMiroslav Karhan<center>2005Marek MintálKamil ČontofalskýMiroslav Karhan<center>2006Róbert VittekMartin ŠkrtelMarek Sapara<center>2007Martin ŠkrtelMarek HamšíkMarek Čech<center>2008Martin ŠkrtelMarek HamšíkStanislav Šesták<center>2009Marek HamšíkStanislav ŠestákJán Mucha<center>2010Marek HamšíkRóbert VittekMartin Škrtel<center>2011Martin ŠkrtelMarek HamšíkJuraj Kucka<center>2012Martin Škrtel Marek HamšíkMarek Sapara<center>2013Marek HamšíkMartin ŠkrtelJuraj Kucka<center>2014Marek HamšíkMartin ŠkrtelJán Ďurica<center>2015Marek HamšíkMartin ŠkrtelJuraj Kucka<center>2016Marek HamšíkMartin ŠkrtelRóbert Mak<center>2017Marek HamšíkMilan ŠkriniarStanislav Lobotka<center>2018Marek Hamšík Milan ŠkriniarStanislav Lobotka<center>2019Milan ŠkriniarMartin DúbravkaMarek Hamšík<center>2020Milan ŠkriniarJuraj KuckaMarek Hamšík<center>2021Milan ŠkriniarMarek HamšíkJuraj Kucka<center>2022Milan Škriniar Stanislav LobotkaMarek Hamšík<center>2023Stanislav LobotkaDávid HanckoMilan Škriniar<center>2024Stanislav LobotkaDávid HanckoLukáš Haraslín

 Viacnásobní víťazi 
 8, Marek Hamšík (2009, 2010, 2013, 2014, 2015, 2016, 2017, 2018)
 4, Martin Škrtel (2007, 2008, 2011, 2012)
 4, Milan Škriniar (2019, 2020, 2021, 2022)
 3, Dušan Tittel (1995, 1996, 1997)
 2, Marek Mintál (2004, 2005)
 2, Stanislav Lobotka (2023, 2024)

 Najčastejšie v prvej trojke 
MenoSpoluMarek Hamšík853<center>16×Martin Škrtel451<center>10×Milan Škriniar421<center>7×Dušan Tittel311<center>6×Miroslav Karhan104<center>5×Juraj Kucka014<center>5×Peter Dubovský112<center>4×Marek Mintál201<center>3×Ľubomír Moravčík120<center>3×Róbert Vittek120<center>3×Szilárd Németh111<center>3×

 Pozri aj 
 Futbalista roka (Česko-Slovensko)
 Futbalista storočia (Slovensko)
 Cena Petra Dubovského

 Pramene 
ZEMAN, Michal: Králi slovenského futbalu, Petit Press, 2023

 Referencie 

Kategória:Futbal na Slovensku
Kategória:Futbalista roka na Slovensku
Kategória:Slovenské futbalové ocenenia
Kategória:Slovenské športové ocenenia